Meeste van die wyne is slegs by die kelders self beskikbaar, so maak gerus ’n draai in die vallei om jou kattebak vol te laai.
Hierdie chenin blanc word in Amerikaanse eikehoutvate gefermenteer waarna dit vir ’n verdere vyf maande op die gismoer verouder word.
Dit spog met ’n effe romerige tekstuur met goeie, natuurlike suur en het baie goeie verouderingspotensiaal.
Die wyn is ook vruggedrewe met sitrusgeure. Die smaak word deur die gebruik van Franse eikehoutvate ondersteun om ’n vars smaak op die palet te los.
’n Goed gebalanseerde wyn afkomstig vanaf ouer wingerde met ’n verskeidenheid van smake, soos tropiese vrug en vanielje, op die palet.
Hierdie vrugtige wyn bestee effe meer tyd op die gismoer, waarna dit tyd in ’n verskeidenheid van vate deurbring.